Diari Oficial de la Generalitat Valenciana


Sumari del DOGV 3592, del 28-09-1999 (1999/8212)

DECRET 144/1999, de 17 de setembre, del Govern Valencià, pel qual es crea l'Institut d'Educació Secundària número 4 d'Elda.
---------------------------------------------------------------------------------------------------------------------------

Permalink ELI

**https://dogv.gva.es/va/eli/es-vc/d/1999/09/17/144b/dof/vci/html**

### Dades del document

Número de DOGV
:   3592

Data del DOGV
:   28-09-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/8212


Data del document
:   17-09-1999

Organisme emissor
:   Conselleria de Cultura, Educació i Ciència

Tipus de document
:   Decret

Descriptors 

:   * Elda
    * ensenyament secundari

DECRET 144/1999, de 17 de setembre, del Govern Valencià, pel qual es crea l'Institut d'Educació Secundària número 4 d'Elda. [1999/A8212]
  
Dels estudis de planificació educativa, efectuats per la Conselleria de Cultura, Educació i Ciència, es deriva la necessitat que a Elda es cree un nou institut en el qual s'impartisquen els ensenyaments d'Educació Secundària establits en la Llei Orgànica 1/1990, d'Ordenació General del Sistema Educatiu.
  
Atenent les citades previsions i, en el marc de col·laboració establit en l'apartat tercer de la disposició addicional dèsset de la Llei Orgànica 1/1990, d'Ordenació General del Sistema Educatiu, i el Reial Decret 2.274/1993, de 22 de desembre, de cooperació de les corporacions locals amb el Ministeri d'Educació i Ciència, d'aplicació supletòria a la Comunitat Valenciana, l'Ajuntament d'Elda, segons acords adoptats en sessions plenàries celebrades el 20 d'abril de 1994 i 4 de setembre de 1996, ha cedit a la Generalitat Valenciana una parcel·la de 14.007,15 metres quadrats i altra de 1.030 metres quadrats a la partida de la Torreta.
  
Després de la convocatòria prèvia del corresponent concurs públic, per Resolució de 15 de juliol de 1997, de la Direcció General de Règim Econòmic, publicat en el Diari Oficial de la Generalitat Valenciana de 28 de juliol, s'adjudicaren les obres de construcció d'un nou edifici escolar per Resolució de 13 de febrer de 1998, publicada en el Diari Oficial de la Generalitat Valenciana d'11 de març.
  
L'edifici escolar s'ajusta a les exigències establides en el Reial Decret 1.004/1991, de 14 de juny, pel qual s'establixen els requisits mínims dels centres que impartisquen ensenyaments de règim general no universitari, i en l'Ordre de 15 de maig de 1992, de la Conselleria de Cultura, Educació i Ciència, per la qual s'aproven els programes de necessitats per a la redacció de projectes de construcció de centres d'Educació Infantil, Educació Primària, Educació Infantil i Primària, Educació Secundària Obligatòria i Educació Secundària Completa, de titularitat de la Generalitat Valenciana.
  
Per tot això, conformement al que s'establix en l'article 17 de la Llei Orgànica 8/1985, de 3 de juliol, Reguladora del Dret a l'Educació, i en l'article 1 del Reglament Orgànic i Funcional dels instituts d'Educació Secundària, aprovat pel Decret 234/1997, de 2 de setembre, del Govern Valencià, i a proposta de la Conselleria de Cultura, Educació i Ciència, i després de la deliberació prèvia del Govern Valencià, en la reunió del dia 17 de setembre de 1999,
  
DISPOSE
  
Article únic
  
Es crea el següent centre docent:
  
Província: Alacant.
  
Localitat: Elda.
  
Denominació: Institut d'Educació Secundària, número 4.
  
Codi: O3014812.
  
Titular : Generalitat Valenciana.
  
Domicili: Ronda Norte, sense número.
  
Composició: 20 unitats d'Educació Secundària Obligatòria, 6 de Batxillerat i 4 cicles formatius de Formació Professional Específica
  
Capacitat.: 600 llocs escolares d'Educació Secundària Obligatòria, 210 de Batxillerat i 210 de Formació Professional Específica.
  
DISPOSICIÓ TRANSITÒRIA
  
Provisionalment, i mentre no es definisquen i aproven les plantilles tipus corresponents als centres d'Educació Secundària, la plantilla del centre creat estarà constituïda pels llocs de treball que determina la normativa vigent per als instituts de Batxillerat.
  
DISPOSICIÓ ADDICIONAL
  
El que s'establix en este decret s'inscriurà en el Registre de Centres Docents de la Comunitat Valenciana.
  
DISPOSICIONS FINALS
  
Primera
  
Es faculta el conseller de Cultura, Educació i Ciència perquè adopte les mesures que siguen necessàries per al compliment i desenrotllament del que s'establix en este decret, així com per a modificar, si cal, el domicili, la denominació i configuració del centre.
  
Segona
  
Este decret entrarà en vigor el dia de la seua publicació en el Diari Oficial de la Generalitat Valenciana. Això no obstant, els seus efectes s'entenen referits a l'1 de juliol de 1999.
  
València, 17 de setembre de 1999
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller de Cultura, Educació i Ciència,
  
MANUEL TARANCÓN FANDOS


Còpia Permalink ELI